
1. Informācija par pasūtītāju.
1.1. Pasūtītājs
SIA "MVBK"
Rūpniecības iela 32B-1K, Rīga, LV-1045
Reģistrācijas numurs: 40103895702
1.2. Pasūtītāja kontaktpersona.
Kirils Boruško
Projekta vadītājs
Kontakti: kirils@mvkb.lv, +371 29516162

2. Informācija par iepirkuma priekšmetu.
Iepirkuma nosaukums: “AI pārvaldīts CRM/ERP risinājums datu kvalitātei, norēķinu automatizācijai un personalizētiem ieteikumiem” (iekšējā CRM/ERP sistēma un klientu portāls ar mākslīgā intelekta komponentēm pārdošanas procesu digitalizācijai). 
2.1. Iepirkums tiek rīkots saskaņā ar Ministru kabineta 28.02.2017. noteikumiem Nr.104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”.
2.2. Projekts tiks finansēts ar Latvijas Investīciju un attīstības aģentūras atbalsta programmu “Atbalsts procesu digitalizācijai un mākslīgā intelekta risinājumiem.”
2.3. Iepirkuma priekšmeta detalizēts raksturojums jeb tehniskās prasības apkopotas un pievienotas šī nolikuma 2. pielikumā “Tehniskā specifikācija”.
2.4. Iepirkuma paredzamā līguma cena ir 400 000 (četri simti tūkstoši) eiro bez PVN.
2.5. Piedāvājuma derīguma termiņš: ne mazāk kā 2 (divi) mēneši no piedāvājumu iesniegšanas termiņa dienas.
2.6. Produkts ir jāpiegādā laika periodā ne ilgāk kā divpadsmit (12) mēnešu laikā pēc iepirkuma līguma noslēgšanas.
2.7. Piedāvājuma iesniegšanas termiņš: Pretendents iesniedz cenu piedāvājumu līdz 2026. gada 20. Janvārim (ieskaitot).
2.8. Piedāvājumu iesniegšanas vieta un kārtība: Piedāvājums jāiesniedz elektroniskā veidā, sūtot uz e-pasta adresi: kirils@mvkb.lv un agija@vissbiznesam.lv ;
2.9. Pretendents sagatavo piedāvājumu datorrakstā latviešu valodā un iesniedz elektroniskā veidā, parakstītu ar derīgu drošu elektronisko parakstu.
Ja Pretendents iesniedz dokumentus svešvalodā, tiem jāpievieno paraksttiesīgās vai pilnvarotās personas (pievienojot pilnvaru vai tās kopiju) apliecināts tulkojums latviešu valodā.
2.10. Pretendents ir tiesīgs iesniegt tikai vienu pieteikuma un piedāvājuma variantu par visu iepirkuma priekšmetu kopā.
2.11. Finanšu piedāvājums: Pretendentam ir jāiesniedz finanšu piedāvājums saskaņā ar Nolikuma pielikuma “Finanšu piedāvājums” (1. pielikums) formu.

3. Iepirkuma tehniskā specifikācija.
3.1. Pretendents nodrošina tehnisko prasību izpildi atbilstoši šī Nolikuma Pielikuma Nr. 2 “Tehniskā specifikācija” prasībām.
3.2. Piedāvājums jāiesniedz par visu Tehniskajā specifikācijā noteikto iepirkuma priekšmetu (nav pieļauta daļēja piedāvājuma iesniegšana pa atsevišķiem moduļiem vai komponentēm).

4. Citas Pretendentam izvirzītās prasības.
4.1. Pieredze un kompetences.
	
Prasības PRETENDENTAM
	
Iesniedzamie dokumenti

	

4.1.1. Pieredze: Pēdējo 48 mēnešu laikā vismaz viens realizēts un ražošanā esošs klientu portāla un/vai CRM/ERP risinājums ar integrācijām (maksājumu vārteja un/vai banku izraksti un/vai datu importi no ārējām sistēmām). Vēlams papildu viens līdzīgs projekts enerģētikas, komunālo pakalpojumu vai finanšu sektorā.
	Projekta apraksts ar klienta nosaukumu, īsu funkcionalitātes aprakstu un budžeta apmēru; vietnes vai risinājuma saite (ja piemērojams); atsauksmēm – kontaktpersona no klienta puses (vārds, uzvārds, tālrunis/e-pasts).

	
4.1.2. Komanda: Pieejams IT projekta vadītājs - sistēmu arhitekts, vismaz 2 programmētāji (front-end un back-end), testētājs, infrastruktūras/DevOps speciālists un datu/MI speciālists (datu kvalitātes un MI komponentēm).
	Komandas sastāva saraksts ar amatiem un īsu kompetenču aprakstu; katras personas CV; apliecinājums, ka šī komanda būs pieejama projekta īstenošanas laikā.

	4.1.3. Drošība un datu aizsardzība: Pretendentam jānodrošina atbilstība Vispārīgajai datu aizsardzības regulai (GDPR) un labās prakses drošības prasībām (pieejas kontrole, šifrēšana, incidentu vadība).
	1) Parakstīts apliecinājums par atbilstību GDPR un uzņēmuma datu aizsardzības politika; 2) datu apstrādes līguma projekts; 3) aktuāls saraksts ar visiem apakšuzņēmējiem, kas iesaistīti datu apstrādē; 4) drošības incidentu pārvaldības procedūras apraksts; 5) tehniskais apraksts par izmantotajiem šifrēšanas risinājumiem (dati tranzītā un miera stāvoklī); 6) piekļuves kontroles un audita mehānismu apraksts vai piemērs no sistēmas; 7) parakstīts apliecinājums, ka klientu dati netiks izmantoti mākslīgā intelekta modeļu apmācībai bez rakstiskas Pasūtītāja piekrišanas.

	
	

	

4.1.5. Tehnoloģiskā kompetence: Plaša pieredze ar mūsdienu tīmekļa tehnoloģijām JavaScript/TypeScript (piemēram, React/Next.js, Node.js) un mākoņplatformām (piemēram, AWS, Azure vai GCP).

4.1.6. Sakarā ar to, ka SIA “MVBK” no 2027 gada plāno piedāvāt saviem klientiem EV uzlādes menedžmenta risinājumus mājas vajadzībām un komerc partneru vajadzībām, pretendentam ir jābūt ievērojamai izstrādes pieredzei šādas EV menedžmenta sistēmas/platformas izveidē un tehnoloģiskiem pierādījumiem potenciālā integrācijā ar CRM sistēmu(ām)  

	

Projekta apraksts ar izmantotajām tehnoloģijām; atsauksmēm – kontaktpersona no klienta puses (vārds, uzvārds, tālrunis/e-pasts).


Lūdzu iesniegt sistēmas aprakstu, kas ir saistīta ar EV elektrības patēriņa menedžmentu kas sevī ietvertu pieslēgumu Nord Pool dinamiskajām biržas cenām, vairāku lietātāju staciju pieslēguma izveides opcijas, dažādu ražotāju uzlādes staciju pieslēgšanas opcijas, RFiD karšu lietošanas opcijas. Papildus -iesniegt integrācijas tehnoloģiju aprakstus (API, protokoli utt..).




4.2. Ja Pretendents neiesniedz Nolikuma prasībās minētos dokumentus vai iesniegtie dokumenti neatbilst Nolikuma prasībām un/vai Pasūtītāja vajadzībām, tā iesniegtais pieteikums tiek noraidīts un netiek izskatīts.

5. Piedāvājumu vērtēšana un līguma slēgšana.
5.1.1. Pasūtītājs izvēlas piedāvājumu ar viszemāko cenu no piedāvājumiem, kuri pilnībā atbilst visām šī Nolikuma prasībām un tehniskajai specifikācijai (Pielikums Nr. 2). Piedāvājumi, kuri neatbilst kādai no Nolikuma vai tehniskās specifikācijas prasībām, tiek izslēgti no dalības iepirkumā.
5.1.2. Ja izraudzītais Pretendents atsakās slēgt līgumu ar Pasūtītāju, Pasūtītājs var pieņemt lēmumu slēgt līgumu ar Pretendentu, kurš piedāvājis nākamo zemāko cenu starp piedāvājumiem, kas atbilst Nolikuma prasībām.

SIA "MVBK" iepirkuma procedūras.
“AI pārvaldīts CRM/ERP risinājums datu kvalitātei, norēķinu automatizācijai un personalizētiem ieteikumiem”
noteikumu:

FINANŠU PIEDĀVĀJUMS
(Pielikums Nr.1)

Pretendents __________________________ (turpmāk – Pretendents),
Pretendenta nosaukums ___________________________________________
Vienotais reģistrācijas numurs ________________________________
iesniedz šādu finanšu piedāvājumu iepirkumā “AI pārvaldīts CRM/ERP risinājums datu kvalitātei, norēķinu automatizācijai un personalizētiem ieteikumiem” (turpmāk – Iepirkums):
Iepirkuma noteikumos paredzēto darbu līgumcena ir:
	
	Nodevums
	
Cena 

	
PVN
	
Summa ar PVN

	1.
	Platforma un IT infrastruktūra (mākoņvide, test/production, drošība) • Mākoņvides un pamata infrastruktūras izveide (testa un ražošanas vide). • CI/CD (continuous integration/continuous delivery) cauruļvadi, žurnālu un monitoringa risinājums. • Rezerves kopiju un atjaunošanas procedūras. • Piekļuves politikas un šifrēšana tranzītā un miera stāvoklī.
	
	
	

	2.
	
Klientu portāls • Reģistrācija un pieslēgšanās (tai skaitā ar Smart-ID un eParaksts vai ekvivalentu). • Līgumu apskate un lejupielāde. • Rēķinu apskate un lejupielāde, maksājumu iniciēšana. • Paziņojumi un iesniegumu/pieteikumu iesniegšana. • Profila datu un kontaktinformācijas pārvaldība.
	
	
	

	3.
	
Backoffice / CRM/ERP kodols • Klientu un objektu kartītes (iesaistes punkti, adreses, pieslēgumi). • Līgumi un to versijas (produkti, tarifi, periodi). • Tarifu formulas ar mainīgajiem un parametriem. • Klientu/objektu grupas un segmentēšana. • Lietotāju lomas, tiesības un auditlogs.
	
	
	

	4.
	
Integrācijas • Integrācija ar kvalificētas e-identitātes risinājumiem (Smart-ID, eParaksts vai ekvivalents). • Integrācija ar maksājumu vārteju un banku izrakstiem (automātiska maksājumu saskaņošana). • Integrācija ar sistēmas operatoru failiem (elektroenerģijas un gāzes patēriņa dati) caur FTP/SFTP vai ekvivalentu. • E-pasta sūtīšanas pakalpojuma integrācija rēķinu un paziņojumu sūtīšanai.
	
	
	

	5.
	
Rēķinu ģenerators un atskaites • Rēķinu ģenerēšana PDF formātā (un, ja nepieciešams, UBL vai citos strukturētos formātos). • Individuālie un masveida rēķinu sūtīšanas scenāriji. • Atskaites: patēriņš pa objektiem un grupām, “bez līguma”, “bez rēķina”, stundu skatījums u. c.
	
	
	

	6.
	
Mākslīgā intelekta komponentes • TariffFit (ieteikumu serviss) – piedāvājumu rekomendācijas pārdošanas procesam. • InvoiceGuard (anomāliju detektors) – aizdomīgo rēķinu un datu kļūdu atzīmēšana. • SupportCopilot (teksta klasifikācija un kopsavilkumi) – klientu iesniegumu marķēšana un kopsavilkumi. • Datu cauruļvadi un kvalitātes kontrole (validu rindu īpatsvars, “model card”, privātuma izvērtējums).
	
	
	

	7.
	
Testēšana, dokumentācija un apmācības • Moduļu, integrācijas, funkcionālā un veiktspējas testēšana. • Drošības pamatpārbaudes. • Lietotāju un administratora rokasgrāmatas, integrāciju apraksti, incidentu “runbook”. • MVBK komandas apmācības (biznesa lietotāji, administratori).
	
	
	

	8.
	
Ražošanas palaišana un garantijas atbalsts • Ražošanas palaišanas atbalsts (go-live) un pirmais norēķinu cikls. • Incidentu vadība un kļūdu novēršana garantijas periodā. • Nelieli konfigurācijas pielāgojumi un uzlabojumi, kas nepieciešami stabilai ekspluatācijai.
	
	
	

	
	Piedāvājuma summa kopā:
	
	
	



Apliecinu, ka piedāvājuma cena ir noteikta saskaņā ar SIA "MVBK" iepirkuma procedūras “AI pārvaldīts CRM/ERP risinājums datu kvalitātei, norēķinu automatizācijai un personalizētiem ieteikumiem” Nolikuma 2. pielikuma “Tehniskā specifikācija” nosacījumiem.
Apliecinu, ka piedāvājuma derīguma termiņš ir ne mazāks kā 2 (divi) mēneši no piedāvājumu iesniegšanas termiņa dienas.
Pretendenta kontaktinformācija:
Adrese, tālruņa nummurs un e-pasts:  __________________________________________



Pielikums Nr. 2

IEPIRKUMA
“AI pārvaldīts CRM/ERP risinājums datu kvalitātei,
norēķinu automatizācijai un personalizētiem ieteikumiem”
TEHNISKĀ SPECIFIKĀCIJA
(Pielikums Nr. 2)


1. Projekta mērķis: Izstrādāt un ieviest mākslīgā intelekta (MI) tehnoloģijās balstītu CRM/ERP un
klientu portāla risinājumu, kas būtiski uzlabo SIA “MVBK” pārdošanas procesus un klientu apkalpošanu: sākot no līgumu un patēriņa datu pārvaldības līdz rēķinu automātiskai ģenerēšanai, maksājumu saskaņošanai, datu kvalitātes uzraudzībai un personalizētiem piedāvājumiem. Projekta mērķis ir aizstāt manuālas un fragmentētas darbības ar vienotu sistēmu un MI algoritmiem, kas samazina kļūdu risku, nodrošina datu kvalitāti, paātrina norēķinu ciklu un palīdz darbiniekiem pieņemt labākus lēmumus, balstoties uz reāllaika datiem.
Plānotais risinājums: SIA "MVBK" īsteno projektu, kura rezultātā tiks izveidota vienota platforma:
· Klientu portāls, kur klienti varēs autentificēties (ar Smart-ID, eParaksts vai ekvivalentu),
· noslēgt, apskatīt un lejupielādēt līgumus un rēķinus, sekot līdzi patēriņam un iesniegt pieteikumus.
· Backoffice/CRM/ERP sistēma, kur MVBK darbinieki pārvaldīs klientus, objektus, līgumus, tarifus, grupas, atskaites un lietotāju lomas, izmantojot kopēju datu modeli un skaidrus procesus.
· Integrācijas ar ārējām sistēmām – pieslēgums pie elektrības Nord Pool biržas ar aktuālajām biržas cenām, pieslēgums pie GASO un Datu platformas sistēmas, sistēmas operatoru patēriņa datu faili, maksājumu vārteja un banku izraksti, e-identitātes risinājumi, e-pasta pakalpojums rēķinu un paziņojumu sūtīšanai.
· Mākslīgā intelekta komponentes, kas palīdzēs uzlabot datu kvalitāti (datu kvalitātes sargs), norēķinu precizitāti (InvoiceGuard) un pārdošanas efektivitāti (TariffFit, SupportCopilot).
Risinājums tiek izvietots mūsdienīgā mākoņvidē ar CI/CD, rezerves kopijām un monitoringu, nodrošinot mērogojamību un drošu ekspluatāciju.

2. Kā tas strādās (augsta līmeņa plūsma):
· Klients pieslēdzas klientu portālam, izmantojot e-identitāti, un redz savus objektus, līgumus, patēriņa datus un rēķinus. Var aizpildīt pieteikumus līguma noslēgšanai, noslēgt jaunus līgumus, pievienot jaunus objektus, atteikties no līguma un/vai objektiem.
· Sistēma regulāri importē patēriņa datus no sistēmas operatora failiem, kā arī banku izrakstus un maksājumu datus no maksājumu vārtejas.
· Backoffice lietotāji (pārdošana, grāmatvedība, klientu serviss) strādā vienotā CRM/ERP vidē: veido un labo līgumus, konfigurē tarifus, pārskata atskaites, apstrādā iesniegumus.
· Rēķinu modulis automātiski ģenerē rēķinus, pamatojoties uz līgumiem, tarifiem un patēriņa datiem, un izsūta tos klientiem (portālā un e-pastā).
· MI moduļi:
i. TariffFit palīdz pārdošanas komandai izvēlēties piemērotākos piedāvājumus klientiem;
ii. InvoiceGuard atzīmē aizdomīgus rēķinus un datu kļūdas pārbaudei;
iii. SupportCopilot klasificē klientu iesniegumus un piedāvā kopsavilkumus atbalsta komandai;
iv. datu kvalitātes mehānismi uzrauga importa plūsmas un brīdina par neatbilstībām.
Tālāk tehniskajā kodolā (3. nodaļa un tās apakšnodaļas) tiek detalizēti aprakstītas:
1. Sistēmas arhitektūra un platformas prasības;
2. Klientu portāla funkcionalitāte;
3. Backoffice/CRM/ERP funkcionalitāte;
4. Integrācijas (e-identitāte, maksājumi, bankas, sistēmas operatoru dati, e-pasts);
5. Drošības un piekļuves kontroles prasības;
6. MI komponentes un to mērķrādītāji;
7. Testēšanas, dokumentācijas un apmācību prasības (3.10.–3.13. sadaļas).

3. Moduļi un prasības: Zemāk aprakstīti moduļi un prasības, kuras Pretendentam obligāti jānodrošina. Pie katras sadaļas norādītas arī minimālās pieņemšanas prasības.
3.1. Platforma, arhitektūra un infrastruktūra.
Funkcionalitāte un prasības:
1. Modulāra, mērogojama “backend” arhitektūra ar skaidri definētu API slāni.
2. REST un/vai GraphQL API ar dokumentāciju (OpenAPI vai līdzvērtīgs risinājums).
3. Atsevišķas testa un produkcijas vides.
4. CI/CD cauruļvads ar automatizētu būvēšanu un izvietošanu (vismaz uz testa vidi).
5. Versiju kontrole (Git vai ekvivalents).
6. Infrastruktūra mākoņvidē vai datu centrā ar skaidriem atbildības sadalījumiem (sistēmas piegādātājs vs. MVBK).
7. Centralizēts žurnāls sistēmas notikumiem (aplikācijas kļūdas, integrāciju kļūdas, servisu restarti).
Pieņemšana:
· Ir iesniegts un MVBK apstiprināts arhitektūras un drošības apraksts.
· Ir uzstādītas testēšanas un produkcijas vides, un caur CI/CD veiksmīgi veikts vismaz viens pilns izlaidums.
· API dokumentācija ir pieejama elektroniskā formā un pārbaudāma ar testa pieprasījumiem.

3.2. Datu modelis un glabāšana. Funkcionalitāte un prasības:
1. Datu bāze. Sistēmai jāizmanto strukturēta datu bāze ar savstarpēji saistītām tabulām (piemēram, PostgreSQL vai līdzvērtīga), nodrošinot datu integritāti un atsauču saites starp klientiem, objektiem, līgumiem, rēķiniem u. c. datu objektiem. 
2. Galvenie datu objekti sistēmā:
· Klienti un kontaktpersonas
· Objekti (objekta adrese, pieslēguma dati)
· Līgumi un to versijas
· Tarifi, tarifu formulas un mainīgie
· Papildpakalpojumi
· Rēķini, maksājumi
· Patēriņa dati (elektrība, gāze)
· Lietotāji, lomas, piekļuves tiesības
3. Datu integritātes noteikumi (obligātie lauki, datu tipu validācija, unikālie lauki).
4. Audita žurnāli:
· būtisku izmaiņu vēsture (līgumi, tarifi, klientu dati, lietotāju lomas);
· lietotāju pieslēgšanās un piekļuves mēģinājumi.
5. Rezerves kopijas:
· automātiska datubāzes backup izveide;
· iespēja atjaunot sistēmu uz konkrētu laika punktu (ne vecāku par viena diennakts datiem).
Pieņemšana:
· Datu struktūras apraksts (ER diagramma vai līdzvērtīgs dokuments) ir iesniegts un apstiprināts.
· Rezerves kopiju un atjaunošanas tests veiksmīgi izpildīts (demonstrēta atjaunošana uz testu vidi).
· Audita žurnālu ieraksti ir pārbaudāmi vismaz diviem tipiskiem scenārijiem (līguma labošana, lietotāja lomas maiņa).

3.3. Klientu un līgumu pārvaldības modulis (CRM). Funkcionalitāte un prasības:
1. Klientu kartītes:
· juridiskie un fiziskie klienti;
· kontaktpersonas, kontaktinformācija;
· klienta statuss (aktīvs, potenciāls, slēgts u. c.).
2. Objekti:
· objekta adrese, pieslēguma numuri, pieslēguma parametri;
· sasaistīti līgumi un patēriņa dati.
· Objekta status (pieslēgts/atslēgts)
3. Līgumu pārvaldība:
· jauna līguma sagatavošana;
· līguma versiju vēsture (piem., tarifu maiņa, papildu pakalpojumu pievienošana);
· līguma statusi (projekts, parakstīšanai, spēkā, izbeigts).
4. Digitāla parakstīšana:
· autentifikācija un parakstīšana ar SmartID un eParaksts vai līdzvērtīgiem risinājumiem;
· parakstīto dokumentu arhīvs.
5. Darba plūsmas:
· uzdevumi un atgādinājumi (līgumu derīguma termiņi, parakstīšanas gaidīšana);
· darbību statuss un atbildīgās personas.
Pieņemšana:
· Lietotāju akcepta testos ir vismaz 30 scenāriji (jauns klients, jauns līgums, līguma maiņa, izbeigšana u. c.) bez kritiskām kļūdām.
· Parakstīšanas process ar SmartID un eParaksts ir notestēts testa un ražošanas vidē uz reāla līguma piemēra.
3.4. Norēķinu un rēķinu modulis. Funkcionalitāte un prasības:
1. Rēķinu ģenerēšana:
· rēķinu sagatavošana par elektroenerģiju un gāzi, balstoties uz patēriņa datiem un tarifu formulām;
· atbalstīti formāti: PDF (obligāti), UBL vai cits strukturēts formāts (pēc vienošanās ar MVBK);
· rēķinu izrakstīšana pa klientiem, objektiem, līgumiem;
· masveida rēķinu izrakstīšana.
2. Rēķinu izsūtīšana:
· rēķinu nosūtīšana e-pastā;
· iespēja ģenerēt drukai piemērotu PDF kopu;
· Līgumsoda funkcionāls;
3. Koriģējošie rēķini un labojumi:
· daļēja vai pilna rēķina atmaksa;
· korekcijas rēķini kļūdainiem datiem.
4. Maksājumu apstrāde:
· integrācija ar maksājumu vārteju (kartes, banklink) vai līdzvērtīgu risinājumu;
· bankas izrakstu imports (vismaz lielākās Latvijas bankas);
· automatizēti saskaņošanas noteikumi (summa, references numurs, klients);
· manuāla korekcija gadījumiem, kad automātiska saskaņošana nav iespējama.
5. Parādu uzskaite:
· rēķinu statusi (neapmaksāts, daļēji apmaksāts, apmaksāts, kavēts);
· parādu atskaites, filtrēšana pēc perioda, klienta, līguma.

Pieņemšana:
· Testu paraugā ir izveidota rēķinu kopa vismaz 50 klientiem, un rezultāti atbilst tarifu formulām un patēriņa datiem.
· Bankas izrakstu saskaņošanas testā automātiska saskaņošana darbojas vismaz 95% gadījumu testu paraugā.
· Rēķinu PDF paraugi ir apstiprināti no MVBK puses.

3.5. Patēriņa datu imports un atskaites. Funkcionalitāte un prasības:
1. Datu imports:
· patēriņa datu imports no sistēmas operatora (PSO/SSO) failiem (FTP/SFTP vai līdzvērtīgs risinājums);
· atbalsts tipiskiem datu formātiem (CSV, TXT, XML u. c., pēc vienošanās ar MVBK);
· datu validācija (strukturālās kļūdas, trūkstošie lauki, nepareizi datu tipi).
2. Kļūdu apstrāde:
· kļūdu atskaites ar skaidru kļūdu iemeslu;
· iespēja atkārtot importu pēc datu labošanas.
3. Veiktspēja:
· iespēja apstrādāt vismaz 50 000 datu rindu minūtē tipiskos apstākļos.
4. Atskaites:
· patēriņš pa klientiem, objektiem un grupām (mēnesis, ceturksnis, gads);
· atskaite “bez līgumiem”;
· atskaite “bez rēķiniem”;
· pēc nepieciešamības – “stundas griezuma” atskaites (elektrība).
5. Eksports:
· vismaz CSV/XLSX eksports atskaitēm.
Pieņemšana:
· Nakts importa testos vismaz 99% failu tiek importēti veiksmīgi (bez kritiskām kļūdām) vai kļūdu cēloņi ir skaidri norādīti kļūdu atskaitēs.
· Vismaz trīs atskaišu veidi (patēriņš, “bez līgumiem”, “bez rēķiniem”) tiek pārbaudīti ar testu datiem, un rezultāti sakrīt ar manuāli pārrēķinātām vērtībām.

3.6. Klientu pašapkalpošanās portāls. Funkcionalitāte un prasības:
1. Pieslēgšanās:
· autentifikācija ar e-pastu un paroli (ierobežota funkcionalitāte);
· autentifikācija ar SmartID un eParaksts vai līdzvērtīgiem risinājumiem.
2. Profils:
· klienta kontaktinformācijas apskate un rediģēšana (ar nepieciešamām validācijām);
· paziņojumu preferenču iestatīšana (e-pasts, SMS u. c.).
3. Līgumi:
· aktīvo un vēsturisko līgumu saraksts;
· līguma detaļu skatījums (tarifi, objekti, pakalpojumi, vispārīgo noteikumu redakcija).
4. Rēķini:
· rēķinu saraksts, filtrēšana pēc perioda un statusa;
· rēķinu PDF lejupielāde;
· statusu apskate (apmaksāts, neapmaksāts, daļēji apmaksāts, kavēts).
5. Maksājumi:
· iespēja apmaksāt rēķinus tiešsaistē, izmantojot integrēto maksājumu vārteju;
· apmaksas apstiprinājuma atspoguļošana portālā.
6. Patēriņa dati:
· patēriņa grafiki (vismaz mēneša griezumā, vēlams – dienas/stundas griezumā, ja dati pieejami);
· iespēja salīdzināt periodus (piem., tekošais mēnesis pret iepriekšējo gadu).

7. Atbalsta pieteikumi:
· vienkārša pieteikumu forma;
· pieteikumu saraksts ar statusu (saņemts, apstrādē, pabeigts).
8. Valodas:
· vismaz latviešu un viena papildu valoda (krievu/angļu – pēc vienošanās ar MVBK).
Pieņemšana:
· Lietotāju akcepta testos klientu portāls tiek pārbaudīts vismaz 30 scenārijos (pieslēgšanās, rēķinu skatīšana, maksājums, pieteikuma izveide u. c.), un nav kritisku kļūdu.
· Testa rēķinu un patēriņa datu attēlojums sakrīt ar backoffice datiem.

3.7. Backoffice modulis darbiniekiem. Funkcionalitāte un prasības:
1. Lietotāju un lomu pārvaldība:
· iespēja definēt lomas (piem., administrators, finanšu lietotājs, klientu atbalsts);
· piekļuves tiesības pēc moduļiem un darbībām (skats, rediģēšana, dzēšana).
2. Klientu un līgumu administrēšana:
· klientu meklēšana pēc nosaukuma, koda, reģistrācijas numura, objekta;
· līgumu labošana, uzteikšana, jaunu līgumu izveide.
3. Tarifu un pakalpojumu pārvaldība:
· tarifa plānu saraksts;
· tarifu formulu rediģēšana (mainīgie, koeficienti);
· papildu pakalpojumu konfigurācija.
4. Rēķinu un maksājumu uzraudzība:
· rēķinu saraksts ar filtriem;
· manuālas korekcijas (atlaides, labojumi);
· maksājumu un parādu uzraudzības atskaites.
5. Audita žurnāli un atskaites:
· sistēmas darbību vēsture (kurš ko mainījis);
· eksporti (CSV/XLSX).
Pieņemšana:
· Darbinieku tests (vismaz 10 tipiski scenāriji) parāda, ka ikdienas darbi (jauns klients, tarifu maiņa, rēķina korekcija) ir izpildāmi bez kritiskām kļūdām.
· Audita žurnālos redzama pilna izmaiņu vēsture vismaz vienam testu klientam un līgumam.

3.8. Mākslīgā intelekta moduļi un datu kvalitāte. Mākslīgā intelekta funkcijas tiek izmantotas, lai:
· uzlabotu piedāvājumu atbilstību (tarifu/pakalpojumu rekomendācijas),
· atklātu anomālijas rēķinos un maksājumos,
· automatizētu klientu atbalsta pieprasījumu apstrādi,
· sistemātiski kontrolētu datu kvalitāti.
Visos gadījumos galīgo lēmumu pieņem cilvēks, un sistēmai jānodrošina iespēja manuāli mainīt MI ieteikumu rezultātus.
3.8.1. Datu cauruļvadi un kvalitātes kontrole.
Prasības:
1. Izveidoti datu cauruļvadi MI moduļiem no:
· rēķiniem;
· maksājumiem;
· patēriņa datiem.
2. Datu kvalitātes noteikumi (obligātie lauki, formāts, robežvērtības).
3. Datu kvalitātes rādītājs:
· vismaz 98% derīgu datu rindu MI datu tabulās (pārējās rindās kļūda ir skaidri norādīta).
4. Sagatavots “model card”/analītisks apraksts:
· kādi dati tiek izmantoti;
· kāds ir paredzētais pielietojums;
· kādi ir ierobežojumi un riski.
Pieņemšana:
· Ir iesniegts un apstiprināts datu kvalitātes un MI datu cauruļvadu apraksts.
· Testu paraugos vismaz 98% rindu iziet datu kvalitātes pārbaudes bez kļūdām.
3.8.2. TariffFit – piedāvājumu ieteikumu serviss
Prasības:
1. Ieteikumu dzinējs, kas balstoties uz vēsturiskajiem datiem un klientu segmentiem, iesaka:
· alternatīvus tarifus;
· papildu pakalpojumus;
· lojalitātes piedāvājumus.
2. Ieteikumi apskatāmi backoffice vidē pie klienta kartītes.
3. Ieteikumu ietekmes uzraudzība (piem., cik bieži ieteikumi tiek pieņemti).
Pieņemšana (minimālais mērķis):
· Iekšējā testā uz vēsturiskiem datiem TariffFit ieteikumi demonstrē vismaz:
· vai nu aptuveni 5% bruto peļņas uzlabojumu salīdzinājumā ar bāzes scenāriju,
· vai vismaz 70% precizitāti divu labāko ieteikumu sarakstā (mērīts pēc tā, ko izvēlētos cilvēka eksperts).
3.8.3. InvoiceGuard – rēķinu un maksājumu anomāliju detektors.
Prasības:
1. Modulis analizē rēķinus un maksājumus, lai izceltu “aizdomīgus” gadījumus:
· neparasti liels patēriņš;
· ārpus tipiskajām robežām;
· neatbilstība vēsturiskajam profilam.
2. Backoffice parāda sarakstu ar “top aizdomīgajiem” rēķiniem, kurus jāapstiprina cilvēkam.
3. Ir iespēja marķēt atrastos gadījumus kā:
· “patiesa problēma”;
· “viltus trauksme”.
Pieņemšana (minimālais mērķis):
· iekšējā testā ar manuāli marķētu paraugu vismaz 70% no ar “InvoiceGuard” izceltajiem rēķiniem tiešām izrādās problemātiski (precizitāte “top sarakstā”).
3.8.4. SupportCopilot – klientu atbalsta pieteikumu klasifikācija un kopsavilkumi.
Prasības:
1. Teksta klasifikācija:
· automātiska klientu pieteikumu klasifikācija pēc tēmas (piem., rēķins, līgums, patēriņš, tehnisks jautājums u. c.);
· piešķiršana rindai/atbildīgajam pēc noteikumiem.
2. Kopsavilkums:
· automātisks īss pieteikuma kopsavilkums backoffice skatam;
· iespēja rediģēt kopsavilkumu.
3. Saziņas vēstures apskate kopā ar MI ģenerēto kopsavilkumu.
Pieņemšana (minimālais mērķis):
· Iekšējā testā ar marķētu datu paraugu teksta klasifikācijas kvalitāte (F1 rādītājs) sasniedz vismaz 0,80.
· Kopsavilkumi tiek pārbaudīti uz parauga gadījumiem un tiek atzīti par pietiekami precīziem operatīvajam darbam.
Svarīgi:
· Visi MI moduļi ir izstrādāti ar “human-in-the-loop” pieeju – cilvēks vienmēr var noraidīt vai labot MI ieteikumus.
· MI risinājumi netiek izmantoti energotirgus bilances, biržas darījumu vai nomināciju aprēķiniem – tie fokusējas tikai uz CRM/ERP funkcijām (rēķini, piedāvājumi, atbalsts).

3.9. Drošība, piekļuves kontrole un audits.
Prasības:
1. Sakari starp komponentēm un lietotājiem ir šifrēti (HTTPS/TLS).
2. Datu glabāšanas līmenī tiek izmantota diska šifrēšana vai līdzvērtīgs risinājums.
3. Lomu bāzēta piekļuves kontrole (RBAC).
4. Audita žurnāli:
1. lietotāju pieslēgšanās, neveiksmīgi mēģinājumi;
2. būtisku izmaiņu reģistrēšana (dati, reģistrācijas laiks, lietotājs).
5. Datu aizsardzība:
1. atbilstība GDPR prasībām (piem., datu subjekta piekļuves un dzēšanas pieprasījumi);
2. minimizēta piekļuve personas datiem (princip “vajadzības” ietvaros).
Pieņemšana:
· Ir izpildīts drošības kontrolsaraksts (penetrācijas tests vai citādi drošības testi, ja pasūtītājs to paredz).
· Audita žurnālos ir iespējams izsekot vismaz trim pilniem “incidentu” scenārijiem (paroles maiņa, piekļuves liegums, datu labošana).

3.10. Testēšana, dokumentācija un apmācības.
3.10.1. Vispārīgie principi: a) Izstrādātājam ir jānodrošina pilna risinājuma testēšana, dokumentācija un MVBK komandas apmācības; b) Testēšanas, dokumentācijas un apmācību izmaksas ir iekļautas piedāvātajā fiksētajā līgumcenā; c) Visi testēšanas un pieņemšanas scenāriji tiek saskaņoti ar Pasūtītāju projekta sākuma fāzē un regulāri atjaunoti pēc nepieciešamības.
3.10.2. Testēšanas veidi:
a) Moduļu (unit) testēšana:
· Izstrādātājs nodrošina moduļu testus būtiskākajām biznesa loģikas sastāvdaļām (rēķinu aprēķins, tarifu formulas, maksājumu saskaņošana, datu importi u. c.).
· Testiem jāaptver tipiskie gadījumi un kļūdu situācijas (piemēram, nepilnīgi dati, dublētas rindas, nekorekti līgumu parametri).
b) Integrācijas testēšana:
· Integrācija ar:
i. e-identitātes risinājumiem (Smart-ID, eParaksts vai ekvivalents);
ii. maksājumu vārtejām;
iii. banku izrakstiem;
iv. sistēmas operatoru failiem (elektroenerģija un gāze);
· Katram integrācijas kanālam jābūt testēšanas scenārijiem “veiksmīgs gadījums” un “kļūdu gadījums” (piemēram, nederīgs fails, nepieejams serviss, neatbilstošs formāts).
c) Funkcionālā testēšana:
· Klientu portāls: reģistrācija/pieslēgšanās, līgumu apskate, rēķinu apskate/lejuplāde, maksājumi, iesniegumi, profila dati.
· Backoffice: klientu un objektu pārvaldība, līgumi un to versijas, tarifu formulas, grupas, atskaites, lietotāju lomas un tiesības.
· Rēķinu ģenerēšana un sūtīšana: testēti tiek gan individuāli rēķini, gan masveida rēķinu izsūtīšana.
· Datu imports: patēriņa dati, sistēmas operatoru dati, bankas dati – testē pilnu plūsmu no datu saņemšanas līdz to atspoguļošanai atskaitēs.
d) Veiktspējas un mērogojamības testēšana:
· Ir jāveic veiktspējas testi ar datu apjomiem, kas atbilst vismaz tipiskajam mēneša slodzes scenārijam (patēriņa datu rindas, rēķinu skaits, klientu skaits).
· Jāpārbauda:
i. datu importa ātrums;
ii. rēķinu ģenerēšanas ātrums;
iii. atskaišu ielādes un filtrēšanas laiks;
iv. klientu portāla lapu ielāde pie tipiskas slodzes.
e) Drošības testēšana:
· Pamata drošības pārbaudes: piekļuves kontroļu pareiza darbība, lomu un tiesību nošķiršana, paroļu / sesiju drošība, datu šifrēšana tranzītā un miera stāvoklī.
· Ja projektā tiek izmantoti publiski pieejami komponenti, jāņem vērā to zināmās ievainojamības un ražotāja ieteiktie drošības atjauninājumi.
f) MI komponenšu testēšana (tiktāl, cik tās ietvertas šajā projektā)
· Datu kvalitātes kontroles mehānismi (piemēram, minimālais derīgo rindu īpatsvars datu plūsmās).
· Rēķinu anomāliju un datu kļūdu atzīmēšana: testa scenāriji ar zināmiem kļūdainiem rēķiniem un nekorektiem datiem.
· Atbalsta pieteikumu klasifikācijas un kopsavilkumu kvalitāte (ja tiek ieviesta šāda funkcionalitāte projekta ietvaros).
3.10.3. Testēšanas vide un dati. a) Izstrādātājam jāizveido atsevišķa testēšanas vide (test/staging), kas ir nodalīta no ražošanas vides. b) Testēšanas videi jāatbalsta tāds pats funkciju un integrāciju apjoms kā ražošanas videi (ciktāl to tehniski ļauj trešo pušu pakalpojumu sniedzēji). c) Testēšanai izmanto anonimizētus vai pseidoanonimizētus datus. Ja tiek izmantoti reāli klientu dati, ir jānodrošina pilna atbilstība datu aizsardzības prasībām. d) Izstrādātājam jānodrošina iespēja atkārtoti ielādēt testa datus un atgriezt sistēmu sākotnējā stāvoklī, lai varētu veikt atkārtotus testus.
3.10.4. Testu dokumentēšana un defektu vadība.
a) Izstrādātājam jāizveido un jāuztur testēšanas scenāriju saraksts (testu plāns) ar:
· testa nosaukumu;
· īsu aprakstu;
· sagaidāmo rezultātu;
· testa izpildes statusu (izpildīts / neizpildīts / ar defektiem).
b) Atklātajiem defektiem jābūt reģistrētiem defektu vadības rīkā vai strukturētā sarakstā (piemēram, tabulā), norādot:
· defekta aprakstu;
· smaguma pakāpi;
· statusu (jauns / izstrādē / novērsts / atkārtoti pārbaudīts);
· plānoto un faktisko novēršanas datumu.
c) Pirms sistēmas nodošanas ekspluatācijā kritiskajām un būtiskajām kļūdām jābūt novērstām, un to novēršana jāapstiprina atkārtotā testēšanā.

3.11. Dokumentācija.
3.11.1. Vispārīgās prasības dokumentācijai: a) Visiem risinājuma moduļiem (klientu portāls, backoffice, integrācijas, MI komponentes) jābūt aprakstītiem dokumentācijā. b) Dokumentācijai jābūt latviešu vai angļu valodā (saskaņojot ar Pasūtītāju), saprotamai biznesa lietotājiem un tehniskajiem speciālistiem.
c) Dokumentācija jānodod Pasūtītājam elektroniskā formātā (piemēram, PDF un rediģējamā formātā).
3.11.2. Lietotāja dokumentācija (klientu portāls un backoffice).
a) Klientu portāls
· Pieslēgšanās un autentifikācijas soļi, tai skaitā e-identitātes izmantošana;
· Līgumu apskate un lejupielāde;
· Rēķinu apskate, filtri un lejupielāde;
· Maksājumu veikšana un maksājumu vēstures apskate;
· Profila datu maiņa;
· Iesniegumu un pieteikumu iesniegšana.
b) Backoffice.
· Klientu un objektu kartīšu izveide, rediģēšana un arhivēšana;
· Līgumu un to versiju pārvaldība;
· Tarifu formulu definēšana un rediģēšana;
· Grupēšana (klientu / objektu grupas) un atskaišu ģenerēšana;
· Lietotāju lomas, tiesības un darbību audita skatīšana.
3.11.3. Administratīvā un tehniskā dokumentācija
a) Administratora rokasgrāmata.
· Lietotāju kontu un lomu pārvaldība;
· Konfigurācijas parametri (piemēram, integrāciju iestatījumi, tarifu aprēķinu parametri);
· Dublēšanas un datu atjaunošanas procedūras;
· Sistēmas uzraudzības un žurnālu izmantošana.
b) Integrāciju dokumentācija.
· Datu plūsmas apraksts ar PSI/SSO, bankām un maksājumu vārtejām;
· Failu formāti, lauku struktūra un kļūdu apstrādes principi;
· API apraksti, ja tiek nodrošināti ārējie saskarnes punkti.
c) Incidentu un kļūmju apstrādes “runbook”.
· Tipiskie incidentu scenāriji (integrācijas kļūmes, maksājumu kļūdas, datu imports ar kļūdainām rindām u. c.);
· Soli pa solim darbības incidenta identificēšanai, izolēšanai un novēršanai;
· Escalācijas kārtība (kad un kā iesaistīt izstrādātāju vai citas iesaistītās puses).
d) MI komponentēm (ja tiek ieviestas projekta ietvaros).
· Datu avoti un izmantotie lauki;
· Pamata darba loģika (piemēram, kā tiek noteikti “aizdomīgi” rēķini);
· Ierobežojumi un zināmie riski;
· Rokasgrāmata, kā interpretēt MI moduļu izvades (ieteikumus, brīdinājumus).

3.12. Apmācības.
3.12.1. Apmācību mērķis: a) Nodrošināt, ka MVBK darbinieki spēj patstāvīgi lietot portālu un backoffice, pārvaldīt konfigurācijas un ikdienas darbības bez izstrādātāja iesaistes. b) Pārliecināties, ka vismaz viena MVBK komandas daļa spēj interpretēt MI moduļu izvades un, ja nepieciešams, koriģēt sistēmas uzvedību (piemēram, noteikumus datu kvalitātes kontrolei).
3.12.2. Apmācību auditorijas
a) Biznesa lietotāji (klientu serviss, grāmatvedība, pārdošana):
· Darbs ar klientu kartītēm, objektiem un līgumiem;
· Rēķinu apskate, kļūdu identificēšana un labojumi;
· Atskaites un eksporti.
b) Administratori un sistēmas īpašnieki:
· Lietotāju, lomu un tiesību pārvaldība;
· Konfigurācijas parametru maiņa;
· Integrāciju monitorings un tipisku incidentu risināšana;
· MI moduļu rezultātu interpretēšana (ja tie ir projekta ietvarā).
3.12.3. Apmācību forma un materiāli.
a) Izstrādātājs nodrošina apmācību sesijas (klātienē vai tiešsaistē), kurās tiek demonstrētas galvenās sistēmas funkcijas un izpildīti praktiski uzdevumi.
b) Apmācību laikā izmantotajiem materiāliem (prezentācijas, īsās rokasgrāmatas, videoieraksti, ja tiek paredzēti) jābūt nodotiem Pasūtītājam.
c) Pēc apmācību noslēguma Izstrādātājs nodrošina iespēju atbildēt uz precizējošiem jautājumiem noteiktā laika posmā (piemēram, 2–4 nedēļas pēc sistēmas nodošanas).

3.13. Sistēmas nodošana ekspluatācijā un atbalsts.
3.13.1. Ražošanas palaišana (go-live):
a) Pirms ražošanas palaišanas Pasūtītājs un Izstrādātājs vienojas par datu migrācijas scenāriju (ja paredzēts) un pārejas periodu no esošās sistēmas uz jauno risinājumu.
b) Ražošanas palaišana notiek tikai pēc tam, kad:
· ir pabeigta plānotā testēšana;
· ir novērstas kritiskās un būtiskās kļūdas;
· ir notikušas pamatapmācības galvenajām lietotāju grupām.
c) Pirmajā ražošanas darbības periodā (piemēram, pirmais pilnais norēķinu cikls) Izstrādātājs nodrošina paaugstinātu pieejamību incidentu risināšanai.
3.13.2. Garantija un uzturēšanas ievads:
a) Izstrādātājam jānodrošina garantijas periods, kura laikā tiek bez papildu maksas novērstas kļūdas, kas izriet no piegādātā risinājuma (precīzu termiņu un apjomu pasūtītājs noteiks līgumā).
b) Tehniskajā specifikācijā aprakstītais uzturēšanas un papildu darbu rāmis (piemēram, kļūdu labošana, drošības atjauninājumi, nelieli uzlabojumi) kalpo par pamatu turpmākam uzturēšanas līgumam.
c) Pēc garantijas perioda beigām puse var noslēgt ilgtermiņa uzturēšanas līgumu par sistēmas uzraudzību, drošības atjauninājumiem un nelieliem funkcionāliem uzlabojumiem.

